CELEX: 32007R0161
Language: sk
Date: 2007-02-15 00:00:00
Title: Nariadenie Komisie (ES) č. 161/2007 z  15. februára 2007 týkajúce sa zatriedenia určitých druhov tovaru do kombinovanej nomenklatúry

20.2.2007   
            
            
               SK
            
            
               Úradný vestník Európskej únie
            
            
               L 51/5
            
         
      NARIADENIE KOMISIE (ES) č. 161/2007
   z 15. februára 2007
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá na interpretáciu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 1930/2006 (Ú. v. EÚ L 406, 30.12.2006, s. 9).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kvapalný výrobok založený na fermentovaných mliečnych výrobkoch s pridanými rastlinnými sterolmi a ovocnými príchuťami získanými z ovocných prípravkov.
                              Zloženie výrobku (v percentách hmotnosti):
                              
                                          
                                                      —
                                                   
                                                   
                                                      sacharózový/glukózový sirup
                                                   
                                                
                                       
                                          12,2
                                       
                                    
                                          
                                                      —
                                                   
                                                   
                                                      laktóza
                                                   
                                                
                                       
                                          2,5
                                       
                                    
                                          
                                                      —
                                                   
                                                   
                                                      bielkoviny
                                                   
                                                
                                       
                                          2,6
                                       
                                    
                                          
                                                      —
                                                   
                                                   
                                                      tuk
                                                   
                                                
                                       
                                          2,2
                                       
                                    
                                          
                                                      —
                                                   
                                                   
                                                      rastlinné steroly (estery stanolu)
                                                   
                                                
                                       
                                          3
                                       
                                    
                                          
                                                      —
                                                   
                                                   
                                                      obsah mliečnych tukov menej ako
                                                   
                                                
                                       
                                          0,2
                                       
                                    
                                          
                                                      —
                                                   
                                                   
                                                      obsah vody
                                                   
                                                
                                       
                                          76,9
                                       
                                    a malé množstvo vitamínov a aromatických látok (ochucovadlá).
                              Výrobok sa vyrába v rozličných príchutiach (napríklad jahodová alebo pomarančová). Ovocný prípravok je zložený z ovocnej šťavy získanej z koncentrátu ovocnej šťavy, ku ktorej sa pridáva stabilizátor (pektín).
                              Výrobok je balený v 65 ml fľašiach a je určený na priamu konzumáciu ako nápoj.
                           
                        
               
                  2202 90 91
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením kódov KN 2202, 2202 90 a 2202 90 91.
                  Keďže výrobok je priamo konzumovaný ako nápoj, preto patrí do položky 2202.
                  Výrobok nie je možné zatriediť do položky 0403, pretože estery stanolu nie sú prísadou druhu, ktorý je povolený pre výrobky kapitoly 4 (pozri vysvetlivky harmonizovaného systému ku kapitole 4, všeobecná časť bod I druhý odsek). Preto výrobok sa nemôže považovať za kvapalný jogurt, ochutený alebo obsahujúci pridané ovocie, orechy alebo kakao položky 0403.
                  Jeho zatriedenie do položky 1901 je vylúčené, pretože výrobok má charakteristické vlastnosti nápoja kapitoly 22 (pozri vysvetlivky harmonizovaného systému k položke 1901, bod III druhý odsek).
               
            
                  
                              2.
                           
                           
                              Výrobok s nasledujúcim zložením (v percentách hmotnosti):
                              
                                          
                                                      —
                                                   
                                                   
                                                      jogurt (obsah mliečneho tuku 0,1 % hmot.)
                                                   
                                                
                                       
                                          76
                                       
                                    
                                          
                                                      —
                                                   
                                                   
                                                      aromatizovaný prípravok z aloe vera
                                                   
                                                
                                       
                                          22
                                       
                                    
                                          
                                                      —
                                                   
                                                   
                                                      cukor
                                                   
                                                
                                       
                                          2
                                       
                                    Výrobok je zelenobielej farby. Konzistencia výrobku zodpovedá konzistencii bežného jogurtu. Vo výrobku môžu byť okom voľne viditeľné časti aloe vera.
                              Výrobok je balený v nádobách s obsahom 150 g.
                           
                        
               
                  1901 90 91
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením kódov KN 1901, 1901 90 a 1901 90 91.
                  Aloe vera nie je ovocie kapitoly 8, ale rastlina kapitoly 6. Výrobok preto nespĺňa podmienky znenia položky 0403.
                  Potravinové prípravky založené na mliečnych výrobkoch sú vylúčené z kapitoly 4 (pozri vysvetlivky harmonizovaného systému ku kapitole 4, všeobecná časť bod I posledný odsek písm. a)).
                  Výrobok je možné zatriediť do položky 1901, pretože okrem prírodných zložiek mlieka obsahuje aj iné prísady druhov, ktoré nie sú povolené pre výrobky položiek 0401 až 0404 (pozri vysvetlivky harmonizovaného systému k položke 1901, bod III prvý odsek).